text: নিনটেনডো ৬৪,  (সংক্ষিপ্ত নাম N64, মডেল: NUS, স্টাইলকৃত নাম NINTENDO64) হল নিনটেনডোর উৎপাদিত ও বিক্রিত একটি ঘরোয়া ভিডিও গেইম কনসোল। ৬৪-বিট সিপিইউধারী বলে এরূপ নামকরণ করা হয়েছে। এটি ১৯৯৬ সালের জুন মাসে জাপানে প্রথম অবমুক্ত করা হয়, এবং পরবর্তী এক বছরের ভিতর বিশ্বব্যাপী অন্যান্য বাজারে মুক্ত হয়। নিনটেনডো ৬৪ ছিল রম কার্তুজ ব্যবহার করা সর্বশেষ কনসোল (২০১৭ সালে নিনটেনডো সুইচ প্রকাশের আগপর্যন্ত)। ২০০১ সালে নিনটেনডোর পরবর্তী কনসোল গেইমকিউব অবমুক্ত করার পর ২০০২ এর মধ্যভাগে নিনটেনডো ৬৪ এর বিক্রি বন্ধ হয়।
  
  "প্রজেক্ট রিয়েলিটি" কোড নামে নিনটেনডো ৬৪ এর যাত্রা শুর হয়েছিল। ১৯৯৫ সালের মধ্যভাগে এর নকশা প্রায় সম্পূর্ণ হয়ে গেলেও ১৯৯৬ সাল পর্যন্ত উন্মোচন বিলম্বিত করা হয়। প্রকাশের পর টাইম পত্রিকা একে "মেশিন অফ দ্য ইয়ার" ঘোষণা করেছিল। তিনটি গেইম সহ কনসোলটি প্রকাশিত হয়: সুপার মারিও ৬৪, পাইলটউইংস ৬৪ (বিশ্বব্যাপী) এবংসাইকিয়ো হাবু শগি (জাপান)। পঞ্চম প্রজন্মের কনসোল হিসেবে নিনটেনডো ৬৪ এর প্রধান প্রতিদ্বন্দ্বী ছিল প্লেস্টেশন এবং সেগা স্যাটার্ন। যুক্তরাষ্ট্রে প্রকাশকালে কনসোলটির দাম ধার্য করা ছিল , এবং সারা বিশ্বে মোট প্রায় ৩ কোটি ২৯ লাখ ৩০ হাজার কনসোল বিক্রি হয়েছে। ২০১৫ সালে আইজিএন নিন্টেন্ডো ৬৪ কে সর্বকালের সর্বসেরা কনসোলের তালিকায় নবম স্থান দেয়।
  
  তথ্যসূত্র
  
  বহিঃসংযোগ 
  
   Billboard Magazine of May 18, 1996, p.58, covering the launch of Nintendo 64, including Yamauchi's explanation of cartridge strategy and negotiations about Netscape's online strategy for Nintendo 64 
   "Why Netscape Almost Didn't Exist", on Andreesson's choice to cofound Netscape instead of working on N64, and later proposing N64's first online strategy 
   
   Index of all Nintendo 64 promotional videos
   US Patent for the N64
   The Most Complete N64 Game Releaselist by NESWORLD
  
   
  বিষয়শ্রেণী:পঞ্চম প্রজন্মের ভিডিও গেইম কনসোল
  বিষয়শ্রেণী:ঘরোয়া ভিডিও গেইম কনসোল
  বিষয়শ্রেণী:১৯৯০-এর দশকের খেলনা
  বিষয়শ্রেণী:২০০০-এর দশকের খেলনা
  বিষয়শ্রেণী:১৯৯৬ সালে ভিডিও গেইম শিল্প
  বিষয়শ্রেণী:১৯৯৬ সালে প্রকাশিত কম্পিউটার পণ্য
  বিষয়শ্রেণী:১৯৯৬ সালে প্রকাশিত পণ্য
  বিষয়শ্রেণী:গেইম কনসোল
title: নিনটেনডো ৬৪